**Tiszavasvári Város Önkormányzata**

**Képviselő-testületÉNEK**

**153/2023. (V.25.) Kt. számú**

**határozata**

**a Magyar Állam tulajdonában lévő tiszavasvári 18/1 és 18/3 helyrajzi számú ingatlanok önkormányzati tulajdonba vételéről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület **jóváhagyja** az 1/1 arányban Magyar Állam tulajdonában és a Magyar Közút Nonprofit Zrt. vagyonkezelésében lévő tiszavasvári **18/1 helyrajzi számon** felvett, „kivett közterület” megnevezésű, 575 m2 nagyságú, illetve a **18/3 helyrajzi számon** felvett „kivett közterület”, 898 m2 nagyságú 1/1 tulajdoni hányadának ingyenes önkormányzati tulajdonba adásáról szóló **megállapodást**, a határozat melléklete szerint.

2. Felhatalmazza a polgármestert, hogy a tiszavasvári 18/1 és 18/3 helyrajzi számú ingatlanok ingyenes önkormányzati tulajdonba adására vonatkozó megállapodást aláírja.

Határidő: esedékességkor Felelős: Szőke Zoltán polgármester

 **Szőke Zoltán dr. Kórik Zsuzsanna**

 **polgármester jegyző**

153/2023. (V.25.) Kt. számú határozat 1. melléklete

SAP: TTM-2023/002161

**MEGÁLLAPODÁS**

**állami vagyonba tartozó ingatlan ingyenes önkormányzati tulajdonba adásáról**

(a továbbiakban: jelen Megállapodás)

amely létrejött:

egyrészről a **Magyar Állam,** mint tulajdonosképviseletében az állami vagyonról szóló 2007. évi CVI. törvény (a továbbiakban: Vtv.) 17. § (1) bekezdésének e) pontja alapján eljáró **Magyar Nemzeti Vagyonkezelő Zrt**. (székhelye: 1133 Budapest, Pozsonyi út 56. szám; adószáma: 14077340-2-44.; cégjegyzékszáma: 01-10-045784; statisztikai számjele: 14077340-6420-114-01; képviseli: Dr. Holhós György Kornél területi irodavezető és Brátánné Bottyán Beáta hagyatéki, öröklési menedzser együttesen, mint tulajdonba adó (a továbbiakban: **MNV Zrt**.),

másrészről a **Magyar Közút Nonprofit Zártkörűen Működő Részvénytársaság** (székhely: 1024 Budapest, Fényes Elek utca 7-13. adószáma:14605749-2-44 cégjegyzékszáma: 01-10046265 statisztikai számjele:14605749-5221-573-01, képviseli: Tasi Márta vagyonnyilvántartási vezető és dr. Bardóczky Viktor vagyongazdálkodási és nyilvántartási osztályvezető), mint vagyonkezelő (a továbbiakban: **Vagyonkezelő)**,

harmadrészről **Tiszavasvári Város Önkormányzata** (székhely:4440 Tiszavasvári Városháza tér 4. törzsszám:732462 adószám:15732468-2-15 statisztikai számjel:15732468-8411-321-15) képviseli: Szőke Zoltán polgármester), mint tulajdonba vevő (a továbbiakban: **Önkormányzat)**,

– együttesen: **Szerződő Felek,** külön-külön**: Szerződő Fél** – között alulírott helyen és napon az alábbiak szerint:

**I. Előzmények:**

**I.1.** A Vtv. 3. § (1) bekezdése értelmében a rábízott állami vagyon felett az államot megillető tulajdonosi jogok és kötelezettségek összességét tulajdonosi joggyakorlóként, ha törvény vagy miniszteri rendelet eltérően nem rendelkezik, az MNV Zrt. gyakorolja. A Vtv. 33. §-nak (1) bekezdése szerint állami vagyon tulajdonjogának átruházására – ha törvény eltérően nem rendelkezik – kizárólag az MNV Zrt. jogosult. A Vtv. 36. § (2) bekezdés c) pontja alapján az állami vagyon tulajdonjoga helyi önkormányzat javára ingyenesen átruházható törvényben vagy törvény felhatalmazása alapján kiadott jogszabályban foglalt feladatai elősegítése érdekében.

**I.2.** A Vtv. 36. § (7) bekezdésének felhatalmazása alapján az **MNV Zrt. Igazgatósága 91/2023. (III. 22.) IG számú határozatában** (a továbbiakban: Határozat) az Önkormányzat által benyújtott – ingyenes tulajdonba adásra irányuló – kérelem alapján az ingatlanok - nyilvántartásban Tiszavasvári belterület 18/1 hrsz.-ú „kivett közterület” megnevezésű, 575 m2 területnagyságú, Magyar Állam tulajdonában, a Magyar Nemzeti Vagyonkezelő Zrt. tulajdonosi joggyakorlásában és a Magyar Közút Nonprofit Zrt. vagyonkezelésében lévő ingatlan (továbbiakban: **Ingatlan 1**) valamint a Tiszavasvári 18/3 hrsz.-ú „kivett közterület” megnevezésű, 898 m2 területnagyságú, Magyar Állam tulajdonában, a Magyar Nemzeti Vagyonkezelő Zrt. tulajdonosi joggyakorlásában és a Magyar Közút Nonprofit Zrt. vagyonkezelésében lévő ingatlan (továbbiakban: **Ingatlan 2**) térítésmentes önkormányzati tulajdonba adásáról döntött*. (SAP eszközazonosító Ingatlanok 1: 100630324, Hrsz rendelés szám: 1000171968 Leltárszám: 40047923, SAP eszközazonosító Ingatlanok 2:100630326, Hrsz rendelés szám: 1000171969, Leltárszám: 40047924)*

Jelen megállapodás megkötésére a Vtv. 36. § (7) pontjában foglalt felhatalmazás alapján kerül sor.

Az Önkormányzat Képviselő-testülete által hozott, az ingyenes tulajdonba adás kezdeményezéséről szóló **317/2022.(XI.30.)** határozata jelen megállapodás *1. számú elválaszthatatlan mellékletét képezi.*

**I.3.** Szerződő Felek rögzítik, hogy jelen megállapodás szerinti tulajdonba adásra vonatkozó eljárás az I.2. pontban hivatkozott képviselő-testületi határozat alapján indult el. A tulajdonba adásra a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 2. pontjában meghatározott településüzemeltetési (a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása) – önkormányzati feladatok ellátásának elősegítése céljából kerül sor.

**II. A jelen megállapodás tárgya:**

Szerződő Felek megállapodnak, hogy a jelen megállapodás tárgyát az ingatlan - nyilvántartás szerint a Magyar Állam tulajdonában lévő alábbi ingatlanok (a továbbiakban: Ingatlanok) képezik.

**II.1**. Az Ingatlanok adatai:

|  |  |  |  |  |  |  |
| --- | --- | --- | --- | --- | --- | --- |
| **Település** | **Hrsz** | **Megnevezés** | **Tulajdoni hányad** | **terület (m2)** | **Becsült forgalmi érték (Ft)** | **Nyilvántartási érték****(Ft)** |
| **nettó** | **bruttó** | **nettó** | **bruttó** |
| Tiszavasvári | 18/1 | kivett közterület | 1/1 | 575 | 2.800.000 | 3.556.000 | 1.656.149 | 1.656.149 |
| Tiszavasvári | 18/3 | kivett közterület | 1/1 | 898 | 3.400.000 | 4.318.000 | 2.586.472 | 2.586.472 |

**II.2.** Szerződő Felek rögzítik, hogy az az ingatlan - nyilvántartás szerint a **Tiszavasvári 18/1 és 18/3 helyrajzi számú ingatlanok vonatkozásában** a tulajdoni lap III. részén megjelölt korábbi telekalakításokra történő utaláson kívül az ingatlan - nyilvántartásban egyéb teher, korlátozás, folyamatban lévő eljárásra való utalás nincs bejegyezve vagy feltüntetve. Az Ingatlanok per-, igény- és tehermentesek.

**III. Az Ingatlanok átadása:**

**III.1.** Az MNV Zrt. kijelenti, hogy az Ingatlanok tulajdonjogát ingyenesen átadja az Önkormányzat részére, az Önkormányzat pedig azokat átveszi. Felek tudomásul veszik, hogy az Önkormányzat a tulajdonjogának az ingatlan - nyilvántartásba történő bejegyzésével válik az Ingatlanok tulajdonosává.

**III.2.** Az Önkormányzat kötelezettséget vállal arra, hogy az Ingatlanokat a jelen megállapodás I.3. pontjában foglaltaknak megfelelően fogja használni.

**III.3.** Az Önkormányzat tudomásul veszi, hogy az Ingatlanok tulajdonba vételével, a birtokátruházással, valamint a tulajdonjog átruházás ingatlan-nyilvántartási bejegyzésével, és az elidegenítési tilalom ingatlan -nyilvántartási feljegyzésével kapcsolatos költségek az Önkormányzatot terhelik.

**III.4.** Amennyiben az Ingatlanok bérbeadással vagy más jogcímen hasznosítottak, az Önkormányzat vállalja a fennálló jogviszonyból eredő kötelezettségeket és a tulajdonossal szemben támasztott esetleges jövőbeni követelésekért való helytállást.

**III.5.** Az Ingatlanok birtokának átruházása Szerződő Felek részvételével, birtok-átruházási jegyzőkönyv felvételével történik a jelen megállapodás létrejövetelétől számított 30 napon belül előre egyeztetett időpontban. A birtok-átruházási eljárást az MNV Zrt. részéről az MNV Zrt. érintett szervezeti egysége bonyolítja le, míg a Vagyonkezelőt a Magyar Közút Nonprofit Zrt.-t a Szabolcs-Szatmár- Bereg Megyei Igazgatóság képviseli.

**IV. További nyilatkozatok:**

**IV.1.** Az MNV Zrt. és a Vagyonkezelő jelen megállapodás aláírásával **feltétlen és visszavonhatatlan hozzájárulását adja** ahhoz, hogy az Ingatlanokra vonatkozóan **a Magyar Állam tulajdonjoga és a Vagyonkezelő vagyonkezelői joga az ingatlan - nyilvántartásból törlésre**, **az Önkormányzat tulajdonjoga ingyenes tulajdonba adás jogcímén az ingatlan - nyilvántartásba bejegyzésre kerüljön.**

**IV.2.** Az Önkormányzat tudomásul veszi, hogy az Ingatlanok a nemzeti vagyonról szóló 2011. évi CXCVI. törvény (továbbiakban: Nvtv.) 13. § (5) bekezdése alapján a tulajdonjog megszerzésétől – az Önkormányzat tulajdonjog bejegyzési kérelmének ingatlan-nyilvántartási iktatási (széljegyzési) dátumától, amelyre visszamenőleges hatállyal történik a tulajdonszerzés– számított 15 évig a törvény erejénél fogva elidegenítési tilalom áll fenn. Az elidegenítési tilalom az Nvtv. 13. § (10) bekezdése alapján a Magyar Állam által történő tulajdonszerzésre nem terjed ki.

Szerződő Felek jelen megállapodás **aláírásával feltétlenül és visszavonhatatlanul hozzájárulnak és kölcsönösen kérik, hogy a Magyar Állam javára** a jelen megállapodás alapján történő tulajdonszerzéstől – vagyis a bejegyzés alapjául szolgáló tulajdonjog bejegyzés iránti kérelme ingatlan - nyilvántartási széljegyzésére visszamenőleges időponttól – számított **15 évig** az Ingatlanokra **elidegenítési tilalom** kerüljön feljegyzésre az ingatlan - nyilvántartásba (***bejegyzési engedély***).

**IV.3.** Az Önkormányzat kijelenti, hogy adózás rendjéről szóló 2017. évi CL törvény 260. §-a alapján köztartozásmentes adózónak minősül. A köztartozással kapcsolatos kizáró feltétel fennállásának hiányát az Önkormányzat az alábbi módon igazolta az MNV Zrt. felé: 30 napnál nem régebben kiállított közokirattal nyilatkozott az MNV Zrt. részére arról, hogy szerepel a köztartozásmentes adózói adatbázisban, mely jelen megállapodás *2. számú elválaszthatatlan mellékletét* képezi.

Az MNV Zrt. ennek alapján megállapítja, hogy az Önkormányzat köztartozásmentes minősége hitelt érdemlően igazolt. Az MNV Zrt. megállapítja továbbá, hogy nyilvántartása szerint az Önkormányzatnak az MNV Zrt-vel szemben nincs lejárt tartozása– mely igazolás jelen megállapodás *3. számú elválaszthatatlan mellékletét* képezi.

Az Nvtv. 13. § (2) bekezdése szerint nemzeti vagyon tulajdonjogát átruházni természetes személy vagy átlátható szervezet részére lehet. Az Nvtv. 3. § (1) bekezdés 1.a) pontja értelmében a helyi önkormányzatok átlátható szervezetnek minősülnek, így az Önkormányzat részére a nemzeti vagyon tulajdonjoga – az e pont szerinti egyéb előfeltételek teljesítése esetén – átruházható.

**IV.4**. Az MNV Zrt. és a Vagyonkezelő megállapodnak, hogy az Önkormányzat tulajdonszerzésével egyidejűleg a Kincstári Vagyoni Igazgatóság (KVI), mint az MNV Zrt. jogelődje és az Útgazdálkodási és Koordinációs Igazgatóság (UKIG) a Közlekedésfejlesztés Koordinációs Központ (a továbbiakban: KKK) jogelődje között 2005. február 28-án 290391/2004/0200 számon létrejött vagyonkezelési szerződést (a továbbiakban: Vagyonkezelési szerződés) külön rendelkezés nélkül, részlegesen – az ingyenesen tulajdonba adásra kerülő Ingatlan tekintetében – közös megegyezéssel megszűnik. Az MNV Zrt. és a Vagyonkezelőmegállapodnak, hogy az állami vagyonnal való gazdálkodásról szóló 254/2007. (X. 4.) Korm. rendelet (a továbbiakban: Vhr.) 16.§-a szerinti elszámolási kötelezettségüknek jelen szerződés megkötésével eleget tesznek.

Vagyonkezelő kijelenti, hogy az Ingatlanok nyilvántartási értékében az átvételekor fennálló állapotához képest nem következett be sem értékcsökkenés, sem értéknövekedés, továbbá nem érintett a Vagyonkezelő által vagyonkezelőként végrehajtott egyéb értéknövelő beruházásokkal, amelyekből adódóan az MNV Zrt.-t bármilyen megtérítési kötelezettség terhelné. A Vagyonkezelő kijelenti, hogy nem számolt el értékcsökkenést az Ingatlanokra.

**IV**.5. A Vagyonkezelő és az MNV Zrt. rögzítik, hogy figyelemmel a jelen Szerződés IV. 4. pontjában foglaltakra, egymással a Vhr. 16.§ -a értelmében elszámoltak, és fizetési kötelezettségük nem keletkezett. Az MNV Zrt. és a Vagyonkezelő megállapodnak, hogy a jövőre nézve sem érvényesítenek – jelen Szerződésben foglaltakon túl - semmilyen elszámolási igényt egymással szemben.

**IV.6.** Az Ingatlanokat a Vagyonkezelő a jelen Szerződés létrejöttének napjával vezeti ki nyilvántartásából, a jelen Szerződés létrejöttének napja szerinti értéken, az MNV Zrt. pedig az MNV Zrt. rábízott vagyonába tartozó, közvetlen kezelésű immateriális javak, tárgyi eszközök és készletek nyilvántartási szabályzatáról szóló 27/2019. VIG utasításában rögzítettek szerint vezeti be nyilvántartásaiba az Ingatlanokat. Az Ingatlanok jelen Szerződés létrejöttének napján érvényes bruttó, nettó értékéről a Vagyonkezelő. a jelen Szerződés létrejöttének napját követő 120 napon belül az MNV Zrt. rábízott vagyonába tartozó, közvetlen kezelésű immateriális javak, tárgyi eszközök és készletek nyilvántartási szabályzatáról szóló 27/2019. VIG utasításában rögzített 15. sz. migrációs táblázat elektronikus, valamint minden oldalon cégszerűen aláírt papír alapú változatának megküldésével tájékoztatja az MNV Zrt.-t.

A Vagyonkezelő kötelezettséget vállal arra, hogy a Vhr. Mellékletének II.6. pontja szerint – az ott megjelölt határidőben – eleget tesz változás-jelentési kötelezettségének. Az MNV Zrt. és Vagyonkezelő az adatszolgáltatási és elszámolási kötelezettségeinek teljesítése során a hatályos formában az MNV Zrt. hivatalos honlapján ([www.mnv.hu](http://www.mnv.hu)) megtalálható Vagyon-nyilvántartási Szabályzatában foglaltak szerint köteles eljárni.

**V. Kötelezettségvállalások:**

**V.1.** Az Önkormányzat tudomásul veszi, hogy az Ingatlanok tulajdonjogát a fennálló terhekkel és kötelezettségekkel együtt szerzi meg.

**V.2.** Az Önkormányzat kijelenti, hogy az Ingatlanok meglévő, a jelen megállapodás megkötésének időpontjában fennálló műszaki és egyéb állapotát ismeri és azt jelen állapotában, valamint környezetvédelmi, tűzszerészeti, vegyvédelmi és esetleges egyéb szennyeződéstől való mentesítés nélkül veszi a tulajdonába. Az Önkormányzat kijelenti, hogy saját költségvetése terhére vállalja az Ingatlanok környezeti állapotának felmérését, szükség esetén kármentesítését, illetve, ha az Ingatlanokon tervezett tevékenység engedélyköteles, akkor a szükséges engedély(ek) megszerzését, az Ingatlanok ingyenes tulajdonba adásával összefüggésben esetlegesen felmerülő általános forgalmi adó megfizetését.

A Szerződő Felek rögzítik, hogy az az általános forgalmi adóról szóló 2007. évi CXXVII. törvény (továbbiakban: Áfa tv.) 11. § (1) bek. alapján ellenérték fejében teljesített termékértékesítés [2. § a) pontja] az is, ha az adóalany a terméket vállalkozásából véglegesen kivonva, azt saját vagy alkalmazottai magánszükségletének kielégítésére vagy általában, vállalkozásától idegen célok elérésére ingyenesen felhasználja, illetőleg azt más tulajdonába ingyenesen átengedi, feltéve, hogy a termék vagy annak alkotórészeinek szerzéséhez kapcsolódóan az adóalanyt egészben vagy részben adólevonási jog illette meg. Amennyiben a térítésmentes átadás után felmerül Áfa fizetési kötelezettség, azt az Önkormányzat számla ellenében megtéríti az MNV Zrt. részére, az MNV Zrt. Magyar Államkincstárnál vezetett 10032000-01457522 számú számlaszámára való átutalással a számla kiállításától számított 20 napon belül. Az Áfa tv. 68. §-a alapján az adó alapja a termék vagy az ahhoz hasonló termék teljesítéskor megállapított beszerzési ára, ilyen ár hiányában pedig a teljesítéskor megállapított előállítási értéke. Amennyiben adófizetési kötelezettség keletkezik, az MNV Zrt. a számlát a birtokbaadást követően 8 napon belül állítja ki az Önkormányzat részére.

**V.3.** Az Önkormányzat vállalja, hogy az Ingatlanok vonatkozásában sem a Magyar Állammal, sem annak képviseletét ellátó MNV Zrt.-vel vagy a Vagyonkezelővel szemben semmilyen követelést nem támaszt.

**V.4.** Az Ingatlanokat az Önkormányzat a tulajdonjog megszerzésétől számított 15 évig nem idegenítheti el (ideértve az ellenérték nélkül történő elidegenítést és az apportálást is), továbbá azt a tulajdonjog megszerzésétől számított 15 évig a juttatási célnak (az I.3. pontban meghatározott hasznosítási célnak) megfelelően köteles hasznosítani, valamint állagát megóvni. Ha az Ingatlanok birtokátruházásának időpontja a tulajdonjog megszerzésének időpontját megelőzi, a jelen pontban rögzített kötelezettségeinek az Önkormányzat a birtokátruházás és a tulajdonjog megszerzésének időpontja között is köteles eleget tenni.

**V.5.** Amennyiben az Önkormányzat a célhoz kötött hasznosításra vonatkozó – jelen megállapodás szerinti –kötelezettségeinek részben vagy egészben nem tesz eleget, vagy az Ingatlanokat nem hasznosítja, köteles az MNV Zrt. írásos felszólítására, a felszólításban meghatározott határidőig a jogsértő állapotot megszüntetni. A jogsértő állapot megszüntetésére szabott határidő elmulasztása esetén az Önkormányzat köteles a II. pontban rögzített becsült forgalmi értéknek a kötelezettség megsértésének napjától számított, a mindenkori jegybanki alapkamattal növelt összegét, a felszólítás Önkormányzat általi kézhezvételétől számított 60 napon belül, az MNV Zrt. részére nemteljesítési kötbérként megfizetni.

**V.6.** Az Önkormányzat tudomásul veszi, hogy az MNV Zrt. a jogsértő állapot határidőre történő megszüntetésének elmulasztása esetén – az V.5. pont szerinti nem teljesítési kötbér követelése helyett – a jelen megállapodástól elállhat. Amennyiben az MNV Zrt. elállási jogát gyakorolja, az Önkormányzat sem a Magyar Állammal, sem az MNV Zrt-vel vagy a Vagyonkezelővel szemben megtérítési igénnyel, vagy egyéb követeléssel nem élhet. Az Önkormányzat tudomásul veszi továbbá, hogy amennyiben az értékcsökkenés az Ingatlanok nem a felhasználási célnak megfelelő hasznosítására, vagy a hasznosítási, illetve az állagmegóvási kötelezettség elmulasztására vezethető vissza, köteles az Ingatlanokban bekövetkezett értékcsökkenés összegét az MNVZrt. részére megfizetni.

**V.7.** Az Önkormányzat vállalja, hogy a jelen megállapodásban előírt kötelezettségei teljesítéséről – a jelen megállapodás létrejövetelét követő évtől számított – jelen megállapodás IV.2. pontjában meghatározott elidegenítési tilalom fennállásának ideje alatt, minden év december 31. napjáig írásban tájékoztatja az MNV Zrt-t.

Amennyiben az Önkormányzat beszámolási kötelezettségének határidőben nem tesz eleget, és azt az MNV Zrt. határidőt tartalmazó felszólítása ellenére is elmulasztja vagy késedelmesen teljesíti, az Ingatlanok jelen megállapodás II. pontjában rögzített bruttó forgalmi értékének 5 százalékát köteles – külön felhívás nélkül is – köteles a késedelembe esés napját követően haladéktalanul, az MNV Zrt. részére, mint késedelemi kötbért megfizetni. A késedelmi kötbér megfizetése a beszámolási kötelezettség teljesítése alól nem mentesít.

**V.8.** Az Önkormányzat tudomásul veszi, hogy a jelen megállapodásban vállalt kötelezettségei teljesítését az MNV Zrt. ellenőrizheti, ennek keretében javaslatokat adhat az Önkormányzatot az MNV Zrt-vel szemben terhelő beszámolási kötelezettség szerződésszerű teljesítésének elősegítése érdekében. Az ellenőrzés során az MNV Zrt. vagy az általa az ellenőrzés lefolytatása érdekében megbízott személy (szervezet) jogosult – többek között – az Ingatlanok hasznosítását helyszíni szemle keretében ellenőrizni, és a felhasználással kapcsolatos valamennyi iratba, adathordozón tárolt adatba – a jogszabályokban meghatározott adat-és titokvédelmi előírások betartásával – betekinteni valamint az Önkormányzattól felvilágosítást, tájékoztatást, nyilatkozatot, a beszámolási kötelezettség teljesítése kapcsán a tájékoztató indokolt kiegészítését kérni.

Az Önkormányzat, jelen megállapodás aláírásával elfogadja az V.5. és V.7. pontokban meghatározott teljesítési-, és késedelmi kötbérek mértékét, azokat sem most, sem később nem tartja túlzó mértékűnek.

**VI. Egyebek:**

**VI.1.** Az Önkormányzat a birtokátruházás időpontjától kezdve szedi az Ingatlanok hasznait, valamint viseli annak terheit és a bekövetkező károkat.

**VI.2.** Szerződő Felek rögzítik, hogy az illetékekről szóló 1990. évi XCIII. törvény 5. § (1) bekezdése alapján teljes személyes illetékmentességet élveznek.

**VI.3.** Szerződő Felek kijelentik, hogy a jelen megállapodás aláírásához szükséges felhatalmazással rendelkeznek.

**VI.4.** Szerződő Felek jelen megállapodás aláírásával meghatalmazzák, megbízzák ***Dr. Maczkó Tibor Ügyvédi*** ***Irodát*** (székhely: 4028 Debrecen Simonyi út 29. 1/2., nyilvántartó kamara:Debreceni Ügyvédi Kamara, nyilvántartási szám 05-012315, KASZ: 36071943, képv.: ***Dr. Maczkó Tibor ügyvéd***), hogy a tulajdonjog-átruházás és a IV.2. pont szerinti elidegenítési tilalom ingatlanok - nyilvántartási átvezetésével, illetve bejegyzésével, kapcsolatosan az ingatlanok ügyi hatóság előtt Szerződő Felek képviseletében eljárjon. Az ellenjegyzéssel és a jogi képviselettel kapcsolatos költségeket Tulajdonba vevő viseli. **Dr. Maczkó Tibor ügyvéd** jelen megállapodás ellenjegyzésével nyilatkozik arról, hogy a meghatalmazást elfogadja.

A Tulajdonba vevő kijelenti, hogy a jelen okiratba foglalt megállapodásnak a tulajdonba vevő részéről az Üttv. 44. § (1) bekezdés c) és d) pontja szerinti ellenjegyzésével meghatalmazza ***Dr. Vaskó Ügyvédi Irodát*** (székhely: 4400 Nyíregyháza, Semmelweis utca 8.2/10., nyilvántartó kamara: Nyíregyházi Ügyvédi Kamara, KASZ: 36071197, képv.: ***Dr. Vaskó László ügyvéd,***), aki a jelen okirat ellenjegyzésével a jelen okiratba foglalt meghatalmazást elfogadja.

A Vagyonkezelő kijelenti, hogy a jelen Szerződés részéről való Üttv. 44. § (1) bekezdés c) és d) pontja szerinti tanúsításának ellenjegyzésével meghatalmazza dr. Farkas Edinát (székhely: 1024 Budapest, Fényes Elek u. 7-13., nyilvántartó kamara: Budapesti Ügyvédi Kamara, kamarai azonosító száma: 36075750), aki a jelen Szerződés ellenjegyzésével úgy nyilatkozik, hogy a jelen Szerződésben foglalt meghatalmazást ellátja.

**VI.5.** Szerződő Felek rögzítik, hogy a jelen megállapodás időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.

**VI.6.**  Szerződő Felek rögzítik továbbá, hogy a jelen megállapodásba foglalt együttműködés során személyes adatokat csak és kizárólag a jelen Megállapodás teljesítéséhez szükséges mértékben kezelnek a másik Szerződő Fél munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat az Infotv. és GDPR keretei között teszik hozzáférhetővé. Szerződő Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.

**VI.7.** Szerződő Felek egybehangzóan rögzítik, hogy a GDPR 5. cikk (1) bekezdés b) pontja továbbá a GDPR 6. cikk (1) bekezdés a), c) és e) alpontja alapján kifejezetten jogszerűnek tekintik mindazon személyes adataiknak a másik Szerződő Fél általi kezelését, amely célból és mértékben ez az adatkezelés a jelen megállapodás teljesítéséhez a másik Szerződő Félnek szükséges.

**VI.8.** Szerződő Felek rögzítik, hogy jelen megállapodás két, egymástól elkülönülő jogviszonyt szabályoz (vagyonkezelési szerződés – részleges – megszüntetés, és ingyenes tulajdonba adás) Szerződő Felek rögzítik, hogy az egyes jogviszonyokban részes felek, az azon jogviszonyban részes fél hozzájárulása, jóváhagyása, valamint bármilyen részvétele nélkül jogosultak jogviszonyukat módosítani, megszüntetni.

**VII. Jogviták rendezése:**

**VII.1.** Szerződő Felek megállapodnak abban, hogy a jelen megállapodással kapcsolatos esetleges vitáikat elsősorban tárgyalás útján igyekeznek rendezni. Ennek eredménytelensége esetében az illetékes és hatáskörrel rendelkező rendes bírósághoz fordulnak jogorvoslatért.

**VII.2.** A jelen megállapodásban nem szabályozott kérdésekben az Nvtv., a Vtv., a Vhr., a Polgári Törvénykönyvről szóló 2013. évi V. törvény, a Mötv. és az egyéb vonatkozó jogszabályok rendelkezései irányadóak.

**VIII. A megállapodás létrejövetele:**

**VIII.1.** Jelen megállapodást Szerződő Felek annak áttanulmányozása és értelmezése után, mint akaratukkal mindenben megegyezőt írták alá. Kijelentik továbbá, hogy jelen megállapodás annak Szerződő felek általi aláírása napján jön létre. Ha az aláírások nem ugyanazon napon történnek, a létrejövetel időpontja a későbbi aláírás napja.

**VIII.2.** Az MNV Zrt. képviselői jelen okiratban meghatalmazzák dr. Czipó Esztert (születési név: dr. Körtvélyfáy Eszter, anyja neve: Juhász Fruzsina Eszter, születési, hely, idő: Nyíregyháza, 1986.09.09, lakcím: 4431 Nyíregyháza, Krisztina u. 8.) az MNV Zrt. munkavállalóját, hogy az ügyvédi tevékenységről szóló 2017. évi LXXVIII. törvény (továbbiakban: Üttv.) 43.§ (2) bekezdés b) pontja értelmében jelen megállapodás oldalait helyette és nevében minden oldalon kézjegyével ellássa.

A Vagyonkezelő képviselői jelen szerződés aláírásával meghatalmazzák Blahó Editet az MK NZrt. munkavállalóját, hogy a jelen Szerződést helyettük és nevükben minden oldalon kézjegyével ellássa.

**VIII.3.** Jelen megállapodás 10 példányban készült és 7 számozott lapból, valamint 3 elválaszthatatlan mellékletből áll, amelyből 2 példány az MNV Zrt-t, 2 példány az Önkormányzatot, 2 példány a Vagyonkezelőt, 4 példány az okiratszerkesztő ügyvédet illeti meg, amelyből 2 példányt az ingatlanok - nyilvántartási eljárásban használ fel.

Nyíregyháza, 2023. …….. Tiszavasvári, 2023. …..

|  |  |
| --- | --- |
| A Magyar Állam képviseletében eljáró |  **Tiszavasvári Város Önkormányzat**  |
| **Magyar Nemzeti Vagyonkezelő Zrt.** |  |
| Dr. Holhós György Brátánné Bottyán Beáta Kornél területi irodavezető hagyatéki, öröklési  menedzser  Tulajdonba adó   | Szőke Zoltán polgármester Tulajdonba vevő |
| Az MNV Zrt. részéről ellenjegyzem, azzal, hogy az ellenjegyzés az Önkormányzat és a Vagyonkezelő vonatkozásában az Üttv. 44. § (1) c) és d) pontjában foglaltak tanúsítására nem terjed ki:Nyíregyháza, 2023……………... hó……napján |  Ellenjegyzem a Tulajdonba Vevő részéről az  Üttv. 44. § (1) c) és d) pontja tekintetében az  Üttv. 44. § (6) bekezdése alapján.Tiszavasvári,2023………..….hó……napján |
| …………………….. |  …………………….. |
| dr. Maczkó Tibor ügyvéd kamarai azonosító szám:36071943Budapest, 2023………………………napján **Magyar Közút Nonprofit Zrt.**dr. Bardóczky Viktor Tasi Mártavagyongazdálkodási vagyonnyilvántartásinyilvántartási osztályvezető vezető VagyonkezelőEllenjegyzem a Vagyonkezelő részéről az Üttv. 44. § (1) c) és d) pontja tekintetében az Üttv. 44. § (6) bekezdésére figyelemmel.Budapest, 2023……………………….napján ………………………….dr. Farkas Edinakamarai jogtanácsoskamarai azonosító szám: 36075750Melléklet: 1. 317/2022.(XI.30.) számú képviselőtestületi határozat
2. Tiszavasvári Város Önkormányzatának köztartozásmentességét igazoló nyilatkozata
3. MNV Zrt. nyilatkozata tartozásmentességről
 |  dr. Vaskó László  ügyvéd  kamarai azonosító szám:36071197 |